open-index/open-wikipedia-markdown huggingface dataset:
Purtse Silmaallikad

**Purtse Silmaallikad** on Ida-Viru maakonnas Lüganuse vallas Purtse külas asuvad kaks ohvriallikatena kasutatud allikat. Allikad on arvele võetud arheoloogiamälestisena, käsitledes neid eraldi *Purtse Silmaallikana I* (registrinumber 9092) ja *Purtse Silmaallikana II* (registrinumber 9091). Allikad asuvad teineteisest 60 m kaugusel.

## Viited

## Välislingid
*
*
*
*
Denis Zvizdić

**Denis Zvizdić** (sündinud 9. juunil 1964 Sarajevos) on Bosnia ja Hertsegoviina poliitik. 
Ta oli alates 31. märtsist 2015 kuni 23. detsembrini 2019 Bosnia ja Hertsegoviina peaminister.

Denis Zvizdić lõpetas Sarajevo Ülikooli arhitektuuri alal ja töötas hiljem samas professorina.

Ta kuulub Demokraatliku Aktsiooni Parteisse.

## Viited
Mladen Ivanić

**Mladen Ivanić** (serbia keeles Младен Иванић; sündinud 16. septembril 1958 Sanski Mostis) on serblasest Bosnia ja Hertsegoviina poliitik. Ta oli alates 17. novembrist 2014 20. novembrini 2018 Bosnia ja Hertsegoviina presidentuuri liige. Ta on olnud 17. novembrist 2014 kuni 17. juulini 2015 ja uuesti 17. novembrist 2016 17. juulini 2017 ühtlasi presidentuuri esimees.

Mladen Ivanićil on doktorikraad majandusteaduses. Ta on Demokraatliku Progressi Partei esimees.

Aastatel 2001–2003 oli ta Serblaste Vabariigi peaminister ning 2003–2007 Bosnia ja Hertsegoviina välisminister.

## Viited
Demokraatliku Progressi Partei

**Demokraatliku Progressi Partei** on konservatiivne serblaste partei Bosnias ja Hertsegoviinas.

Partei asutati 1999. aastal.

Partei esimees on Mladen Ivanić.
Voose ohvriallikas

**Voose ohvriallikas** on Harju maakonnas Anija vallas Voose külas olev allikas (ohvriallikas). Allikas on arvele võetud arheoloogiamälestisena. 

## Viited

## Välislingid
*
*
Dragan Čović

**Dragan Čović** (sündinud 20. augustil 1956 Mostaris) on horvaadi ravusest Bosnia ja Hertsegoviina poliitik, alates 17. novembrist 2014 Bosnia ja Hertsegoviina presidentuuri liige. 17. juulist 2015 kuni 17. märtsini 2016 ja alates 17. juulist 2017 kuni 17. märtsini 2018 oli ta presidentuuri esimees.

Ta on Bosnia ja Hertsegoviina Horvaadi Demokraatliku Liidu esimees. Ta oli presidentuuri liige ka aastatel 2002–2005.

Aastatel 2012–2014 oli ta Bosnia ja Hertsegoviina Rahvakoja esimees.

## Välislingid
* Elulugu
Hebius

***Hebius*** on *[[Natricidae]]* sugukonna maoperekond. 

## Klassifikatsioon

Perekonda *Hebius* liigitatakse roomajate andmebaasis järgmised  maoliigid:
* *[[Hebius andreae]]* (Ziegler & Le Khac Quyet, 2006)
* *[[Hebius arquus]]* (David & Vogel, 2010)
* *[[Hebius atemporale]]* (Bourret, 1934)
* *[[Hebius beddomei]]* (Günther, 1864)
* *[[Hebius bitaeniatum]]* (Wall, 1925)
* *[[Hebius boulengeri]]* (Gressitt, 1937)
* *[[Hebius celebicum]]* (Peters & Doria, 1878)
* *[[Hebius clerki]]* (Wall, 1925)
* *[[Hebius concelarum]]* (Malnate, 1963)
* *[[Hebius craspedogaster]]* (Boulenger, 1899)
* *[[Hebius deschauenseei]]* (Taylor, 1934)
* *[[Hebius flavifrons]]* (Boulenger, 1887)
* *[[Hebius frenatum]]* (Dunn, 1923)
* *[[Hebius groundwateri]]* (Smith, 1922)
* *[[Hebius inas]]* (Laidlaw, 1901)
* *[[Hebius ishigakiense]]* (Malnate & Munsterman, 1960)
* *[[Hebius johannis]]* (Boulenger, 1908)
* *[[Hebius kerinciense]]* (David & Das, 2003)
* *[[Hebius khasiense]]* (Boulenger, 1890)
* *[[Hebius leucomystax]]* (David, Bain, Quang Truong, Orlov, Vogel, Ngoc Thanh & Ziegler, 2007)
* *[[Hebius metusium]]* (Inger, Zhao, Shaffer & Wu, 1990)
* *[[Hebius miyajimae]]* (Maki, 1931)
* *[[Hebius modestum]]* (Günther, 1875)
* *[[Hebius monticola]]* (Jerdon, 1853)
* *[[Hebius nicobariense]]* (Sclater, 1891)
* *[[Hebius octolineatum]]* (Boulenger, 1904)
* *[[Hebius optatum]]* (Hu & Zhao, 1966)
* *[[Hebius parallelum]]* (Boulenger, 1890)
* *[[Hebius pealii]]* (Sclater, 1891)
* *[[Hebius petersii]]* (Boulenger, 1893)
* *[[Hebius popei]]* (Schmidt, 1925)
* *[[Hebius pryeri]]* (Boulenger, 1887)
* *[[Hebius sanguineum]]* (Smedley, 1931)
* *[[Hebius sarasinorum]]* (Boulenger, 1896)
* *[[Hebius sarawacense]]* (Günther, 1872)
* *[[Hebius sauteri]]* (Boulenger, 1909)
* *[[Hebius taronense]]* (Smith, 1940)
* *[[Hebius venningi]]* (Wall, 1910)
* *[[Hebius vibakari]]* (Boie, 1826)
* *[[Hebius viperinum]]* (Schenkel, 1901)
* *[[Hebius xenura]]* (Wall, 1907).

## Levila

Neid madusid võib roomamas kohata Kagu- Ida- ja Lõuna-Aasias. 

## Viited

*Selles artiklis on kasutatud prantsuskeelset artiklit [[:fr:Hebius]] seisuga 30.04.2015.*
See You Again

"**See You Again**" on USA räppari Wiz Khalifa ja USA laulja Charlie Puthi esitatud laul, mis on välja antud singli ja muusikavideona. 

Laul on Austraalia (Australian Recording Industry Association), Austria (Ö3 Austria Top 40), Kanada (Canadian Hot 100), Taani (Tracklisten), Saksamaa
(Media Control Charts), Iirimaa (IRMA), Itaalia, USA (Billboard Hot 100) jpt riikide muusikaedetabelites esikohalaul.

## Kirjandus
* "See You Again" laulu sõnad

## Video
* "See You Again" YouTube'i muusikavideo

*Selles artiklis on kasutatud ingliskeelset artiklit [[:en:See You Again (Wiz Khalifa song)]] ja itaaliakeelset artiklit [[:it:See You Again (Wiz Khalifa)]] seisuga 30.04.2015.*
Liodytes

***Liodytes*** on *[[Natricidae]]* sugukonna maoperekond.

## Klassifikatsioon

Perekonda *Liodytes* klassifitseeritakse roomajate andmebaasis järgmised maoliigid:
* *[[Liodytes alleni]]* (Garman, 1874)
* *[[Liodytes pygaea]]* (Cope, 1871)
* *[[Liodytes rigida]]* (Say, 1825).

## Levila

Neid madusid võib kohata Ameerika Ühendriikide osariikides.

## Viited

*Selles artiklis on kasutatud prantsuskeelset artiklit [[:fr:Liodytes]] seisuga 30.04.2015.*
Herpetoreas

***Herpetoreas*** on *[[Natricidae]]* sugukonna maoperekond.

## Klassifikatsioon

Perekonda *Herpetoreas* klassifitseeritakse roomajate andmebaasis järgmised maoliik:
* *[[Herpetoreas burbrinki]]* Guo, Zhu, Liu, Zhang, Li, Huang & Pyron, 2014
* *[[Herpetoreas platyceps]]* (Blyth, 1854)
* *[[Herpetoreas sieboldii]]* Günther, 1860.

## Levila

Neid madusid võib kohata Lõuna-Aasias.

## Viited

*Selles artiklis on kasutatud prantsuskeelset artiklit [[:fr:Herpetoreas]] seisuga 30.04.2015.*
Madruse tänav

**Madruse tänav** on tänav Tartus Kvissentali linnaosas.

Madruse nime kannab ka Pärnus endise kalakombinaadi ala uusarenduspiirkonda kavandatav tänav, mille naabruses on Pootsmani, Tüürimehe ja Junga tänav. Ala asub Pärnu jõe vasakkaldal Papiniidu sillast kesklinna pool. Kuressaares on Madruse tee. Madruse tänav on umbes 550 meetrit pikk.

## Tänava nimetamine
2015. aasta 19. märtsil otsustas Tartu linnavolikogu nimetada Madruse tänavaks osa varasemast Kvissentali teest, kuna senine tänav hargnes, tekitades segaduse majanumbritega. Rühm kohalikke elanikke esitas selle kohta aprillis vaide Aivar Pilve advokaadibüroo vahendusel, kuna nende hinnangul on tänavanimi Madruse halvustav ning nad tahaksid kas Kvissentali tee nime taastamist või tähtsamat tänavanime nagu Admirali: "Tänavanimetus Madruse on ka kummastav olukorras, kus kõrvalasuvad tänavad on tähistatud nimedega Kapteni ja Lootsi. See toob kaasa põhjendamatu ebavõrdsuse ning Madruse tänavanimega elanike alavääristamise."

21. mail arutas Tartu linnavolikogu linnavalitsuse ettepanekut tühistada nimepaneku määrus. Plaanis on anda tänavale uus nimi **Uus-Kvissentali**, mille vastu ei olnud Postimehe teatel ka need 15 Kvissentali elanikku, kes andsid allkirja seisukohale, et ei nõustu Kvissentali tee ümbernimetamisega Madruse tänavaks. "See Madruse alavääristas neid, aga nüüd on nad kahjuks häbivääristanud end minu silmis," kommenteeris protesti linnavolikogu kultuurikomisjoni esimees Nikolai Põdramägi. "Väga ilus nimi oli tegelikult. Meie komisjon arutas päris põhjalikult enne nime panemist variante ja ei tulnud selle pealegi, et selline korralik nimi nagu Madruse ei sobi."

Kohalikud ei mõistnud, miks on vaja muuta tänava nime, kus asuvad näiteks Kvissentali tee bussipeatus, Kvissentali alajaam, ehitatav Kvissentali paadisadam ja kus tegutseb Kvissentali vee-motoklubi. Samuti nimetati osa Kvissentali teest ümber Kapteni tänavaks juba 1999. aastal, aga teise tänavaosa ümbernimetamiseni jõuti alles 2015, kui paljud elanikud olid vana tänavanimega harjunud.

Veebruaris 2016 pani Tartu volikogu taas tänavale nimeks Madruse.

2017. aastal kinnitas Tartu Ringkonnakohus, et elaniku soov tühistada tänavale nime määrav volikogu otsus ei oma õiguslikku alust.

## Viited

## Välislingid
* Peep Linno. "Tartus palkasid Madruse tänava elanikud advokaadi, et saada endale uhkem aadress" Õhtuleht, 23. aprill 2015
* Arvo Uustalu. "VILLAOMANIKE ÜHISPROTEST: tänavanimi Madruse alavääristab meid!" Linnaleht, 24. aprill 2015
* Bruno Pao. "Mereajaloolane: Madruse tänaval oleks uhke elada" Postimees, 30. aprill 2015
* Rein Sikk. "Tere tulemast Tolade tänavale!" Maaleht, 30. aprill 2015
* Arvo Uustalu. "Tartu linnavalitsus andis alla: tüli tekitanud Madruse tänav kaob" Õhtuleht, 30. aprill 2015
* Katrin Lust "Madruse tänava saaga jõudis Kaukaasia ja Venemaa uudistesse" Õhtuleht, 2. mai 2015
* Liis Velsker "Madruse tänava nimi kaob Tartust" ERR, 20. mai 2015
* "Madruse tänava nimi kaob Tartust" Postimees, 20. mai 2015
Albrecht I (Mecklenburg-Schwerin)

**Albrecht I** (enne 1377 – 11. veebruari ja 15. juuli vahel 1397 Tartu) oli 1352–1379  Mecklenburg-Schwerini hertsog. 

1396–1397 oli ta Tartu piiskopkonna koadjuutor.
Welcome to Estonia

**"Welcome to Estonia"** on Eesti rahvusvaheliseks turundamiseks loodud märk ja loosung, mis töötati välja 2002. aastal Inglise firma Interbrand Newell and Sorrell Ltd poolt. Loovdirektoriks oli Marksteen Adamson ja projekti koordineeris Evelin Int-Lambot (hilisem Evelin Ilves).

Märk on pälvinud nii kriitikat kui ka heakskiitu. Selle väljatöötamine maksis 13 miljonit Eesti krooni. Emori uuringu järgi 2015. aastal on "Made in Estonia" või "Welcome to Estonia" märki oma toodet või teenust eksportides kasutanud ainult 4% firmasid. 2015. aastaks on 2% selle kasutamise lõpetanud.

## Viited
Miroslav Červenka

**Miroslav Červenka** (5. november 1932 Praha – 20. november 2005 Praha) on tšehhi kirjanik, tõlkija ja kirjandusteadlane.

Ta on muu hulgas tõlkinud eesti keelest tšehhi keelde.

## Välislingid
*Sissekanne Deutsche Nationalbibliothek'is
Elisar von Kupffer

**Elisar von Kupffer** (pseudonüüm **Elisarion**; 20. veebruar 1872 Tallinn – 31. oktoober 1942 Minusio, Šveits) oli baltisaksa kunstnik, luuletaja, ajaloolane, tõlkija ja näitekirjanik. 

## Teoseid
* *Leben und Lieben. Gedichte* (1895).
* *Ehrlos! Novellen und Skizzen* (1898)
* *Herr der Welt. Tragödie in fünf Akten* (1899)
* *Irrlichter* (1900; kolm teatritööd: "Andrei", "Erich", "Narkissos").
* *Auferstehung. Irdische Gedichte* (1901)
* *Klima und Dichtung. Ein Beitrag zur Psychophysik* (1907).
* *An Edens Pforten. Gedichte* (1907)
* "Giovan Antonio – il Sodoma. Eine Seelen- und Kunststudie von Elisàr von Kupffer" (1908) –  Jahrbuch für sexuelle Zwischenstufen, edition IX.
* *Aino und Tio* (1907).
* "Die gefesselte Aphrodite. Eine dramatische Dichtung" (1911)
* "Der unbekannte Gott. Ein Wort an Dich und Dein Volk" (1912)
* "Was soll uns der Klarismus? – Nationale Kraft" (1912).
* "Die Gotteslästerungen der Bibel und der Antike" (1912).
* *Hymnen der Heiligen Burg* (1913).
* *3000 Jahre Bolschewismus* (1919).
* *Heldische Sicht und Froher Glaube* (1942).
* *Aus einem wahrhaften Leben* (1943).

## Välislingid
*
Kalaränne

**Kalaränne** on paljude kalaliikide esindajate perioodiline liikumine veekogudes teise kohta, tavaliselt toidu leidmise või paljunemise eesmärgil. Kalaränne võib olla igapäevane kuni iga-aastane või veel pikemate perioodidega. Vahemaad varieeruvad mõnest meetrist tuhandete kilomeetriteni.

## Vaata ka
*Siirdekalad
Basarabeasca

**Basarabeasca** (varem eesti keeles *Bessarabka*; vene keeles Бессарабка) on omavalitsusega linn Moldova lõunaosas 100 km kaugusel Chișinăust, Basarabeasca rajooni keskus. Linn piirneb idas Ukrainaga, lõunas Gagauusiaga, läänes Bașcaliaga ja põhjas Abacliaga.

Linna pindala on 27,54 km². Elanike arv oli 2014. aasta alguses 12 500.

## Loodus
Linn on 55 m kõrgusel merepinnast. 

Linnast voolab läbi Cogîlnic. Linna territooriumil on kolm järve. Veepindala on 0,28 km². 

53% linna alast hõlmab põllumajanduslik maa.

## Rahvastik
Moldova 2004. aasta rahvaloenduse andmetel oli elanike arv 11 192. 

2004. aasta rahvaloenduse järgi oli moldovlasi 31%, venelasi 21%, gagauuse 17%, ukrainlasi 16% ja bulgaarlasi 12%. Nõukogude Liidu 1989. aasta rahvaloenduse järgi oli ukrainlasi 30%, bulgaarlasi 29%, moldovlasi 16%, venelasi  12% ja gagauuse 6%.

## Kirjandus
*Veaceslav Ioniță, Igor Munteanu, Irina Beregoi. *Ghidul orașelor din Republica Moldova*, Chișinău: TISH 2004.  ISBN 9975-947-39-5

## Välislingid
*Mitteametlik koduleht
Enesemääratluspädevus

**Enesemääratluspädevus** on pedagoogikas "võime kirjeldada ja mõtestada iseenda omadusi ja tahke ümbritseva keskkonna suhtes". Eesti riiklikes õppekavades kuulub see üldpädevuste hulka, olles nende seas keskne, sest hinnang oma teistele pädevustele on enesemääratluspädevuse vahendatud.

## Viited

## Välislingid
* Grete Arro … et kõik ei näeks, milline loll ma tegelikult olen ehk Mis kasu on enesemääratluspädevusest? Õpetajate Leht 24. aprill 2015
Väärtuspädevus

**Väärtuspädevus** on suutlikkus "hinnata inimsuhteid ning tegevusi üldkehtivate moraalinormide seisukohast; tajuda ja väärtustada oma seotust teiste inimestega, loodusega, oma ja teiste maade ning rahvaste kultuuripärandiga ja nüüdisaegse kultuuri sündmustega, väärtustada loomingut ja kujundada ilumeelt". Eesti riiklikes õppekavades kuulub see üldpädevuste hulka

## Viited

## Välislingid
* Tiia Tulviste, Anni Tamm Väärtuspädevus – mis see on ja kust tuleb? Õpetajate Leht 24. aprill 2015
Orientocoluber

***Orientocoluber*** on *[[Colubridae]]* sugukonna maoperekond.

## Klassifikatsioon

Perekonda *Orientocoluber* klassifitseeritakse roomajate andmebaasis üksainus maoliik: 
* *[[Orientocoluber spinalis]]* (Peters, 1866).

## Levila

Neid madusid võib kohata roomamas Hiinas, Põhja-Koreas, Lõuna-Koreas, Kasahstanis, Mongoolias ja Venemaal.
. 
## Viited

*Selles artiklis on kasutatud prantsuskeelset artiklit [[:fr:Orientocoluber spinalis]] seisuga 30.04.2015.*
AS Tallinna Karastusjoogid

**AS Tallinna Karastusjoogid** oli Eesti ettevõte, mis asutati 1991. aastal Tallinna Karastusjookide Katsetehase põhjal. Ettevõtte tütarettevõtted olid AS Viru Joogid ja AS Valtu Vein ning ettevõte haldas kahte hulgimüügikeskust.

Ettevõte luges enda järjepideva tegevuse alguseks 1896. aastat, mil Viktor Auster alustas Tallinnas puuviljalimonaade tootmist. 1924. aastast oli ettevõtte nimi Tallinna Karastusjookide Osaühisus ning 1928. aastal kasutati esimest korda ka Talko nime. Ettevõte natsionaliseeriti 1940. aastal ning peagi liideti sellega süsihappetehas Tasüt, Vellamo ja Karastusjookide töökoda Tervis. 

Aastatel 1944–1951 kasutati nime Karastusjookide ja Süsihappetehas "Talko". 1951. aastal nimetati ettevõte Tallinna Limonaaditehaseks ja 1970. aastatel sai ettevõttest nimemuutusega Tallinna Karastusjookide Katsetehas. Tallinna Karastusjookide Katsetehasel oli haruosakond Jõhvis. Tallinna limonaaditehases valmistati üle 20 karastusjoogi, tehases oli kaks villimisaparaati, kaks gaseerimisseadet, üks korkimismasin ja kaks pudelipesumasinat. Korraga toodeti neli karastusjooki, millest kahe sort muutus iga päev. Lisaks toodeti kolm eri sorti diabeetikutele. 1958. aastal toimusid aga tehnoloogias suured muudatused ja kopatamine kadus ära, sest hangiti masinad, mis doseerisid pudelitesse õige koguse kupaaži. 1966. aastal võeti Tallinna Limonaaditehases kasutusele uus automaatvillimisliin ja 1970. aastatel uudse kujuga kolmandikliitrised pudelid. 1978. aastal pandi tööle Pepsi-Cola tootmise tsehh.

2015. aastal pani AS Haljas (senine omanik ja hulgimüügiettevõte) AS-i Tallinna Karastusjoogid müüki, ning ettevõtte juhatuse esimees Vello Tafenau rääkis välisinvestoritest, kuid ei maininud nende nimesid ega päritolu. Samal aastal lõppes Tallinna Karastusjookide sortimendis olnud jookide müük ja tarne Eestis.

## Vaata ka
*Coca-Cola HBC Eesti

## Viited

## Välislingid
* Koduleht
* Eneken Laasme, Eesti limonaaditööstus sündis apteegis, epl.delfi.ee, 4. märts 2006
Rahvusvaheline juhuslik filmifestival

**Rahvusvaheline juhuslik filmifestival** (inglise keeles **International Random Film Festival**) on igal aastal toimuv filmifestival, mida iseloomustab juhuslikkus (inglise *randomness*) paljudes aspektides: juhuslikult valitud toimumiskoht ja toimumisaeg, juhuslikult välja antud auhinnad. 

Festivali idee peale tulid 2009. aastal Hannaleena Hauru ja Synes Elischka. Esimene festival toimus 2010. aasta veebruaris Saksamaal Weisensteigis. 2012. aasta märtsis toimus festival Eestis Anijas.
Navirail

**Navirail** OÜ on Eesti laevakompanii, mis asutati 2007. aastal veeremivedudeks Eesti ja Soome sadamate vahel. Ro-ro-laev Ahtela alustas vedusid Muuga sadamast Helsingisse 2008. aastal.

Tänapäeval on selle asemel laevaliin Paldiski Põhjasadamast Hankosse.

## Viited
Eesti Lennukompanii ELK Lennuliinid

AS **Eesti Lennukompanii ELK Lennuliinid** (rahvusvaheliselt *ELK Airways*) oli Eesti lennufirma aastatel 1991–2001

Lennufirma alustas tegevust kolme lennukiga Tupolev Tu-154, aja jooksul on lende teenindanud ka Let L-410, BAe Jetstream 31 ja Tupolev Tu-134A. Tegevuse lõpetades anti üks Tu-134, ES-LTA Eesti Lennundusmuuseumile.

23. novembril 2001 juhtus renditud Enimexi lennukiga Antonov An-28 õnnetus, milles hukkus kaks inimest.

## Viited

## Välislingid
Citadele banka

**Citadele banka** on Läti pank; üks suurimaid hoiupankasid Lätis. Pangal on filiaalid ka Eestis ja Leedus.

## Välislingid
*Panga koduleht
*Eesti filiaali koduleht
Kaardimaja (USA sari)

**"Kaardimaja"** (inglise **"House of Cards"**) on USA draamasari, mis põhineb Michael Dobbsi romaanil. Tegemist on adaptatsiooniga BBC samanimelisest miniseriaalist "House of Cards". Sari linastub voogedastusteenuse Netflix kaudu.

Lõuna-Carolinast pärit demokraat Francis Joseph "Frank" Underwood (Kevin Spacey) jääb ilma välisministri kohast ja sepitseb võimupositsioonile pääsemiseks kavalat plaani. Teda aitab abikaasa Claire (Robin Wright), kes tegeleb heategevusega, kuid teeb seda üksnes võimu ja mõjujõu saamiseks. Mõlemad abikaasad on iseloomult kalgid, halastamatud ega kohku võimu nimel millestki tagasi. 

Eestis on sarja näidanud Eesti Televisioon nii põhikanalis kui ka ETV2-s.

## Osatäitjad
* Kevin Spacey – Francis J. Underwood (Frank)
* Robin Wright – Claire Underwood
* Michael Kelly – Douglas Stamper (Doug)
* Kate Mara – Zoe Barnes
* Corey Stoll – Peter Russo
* Mahershala Ali – Remy Danton
* Molly Parker – Jacqueline Sharp (Jackie)
* Michel Gill – Garrett Walker
* Gerald McRaney – Raymond Tusk

## Viited
Kaardimaja (mäng)

**Kaardimaja** on mängukaartide üksteise peale ladumine nii, et nad moodustavad suhteliselt ebapüsiva tasapinnast kõrgema ehitise. Kõige tavalisem kaardimaja koosneb kolmnurkadena üksteise peale laotud kaartidest.

6. novembril 1999 ehitas Bryan Berg 131-korruselise kaardimaja, mille kõrgus oli 7,7 meetrit.

Kuna kaardimaja on suhteliselt ebastabiilne, siis sellest on tuletatud piltlik väljend, mis tähendab ebakindlat, kergesti ümberlükatavat asjaolu või seisukohta.
Kaardimaja

***[[Kaardimaja (mäng)|Kaardimaja]]** on ajaveetmisviis, mille puhul laotakse mängukaardid üksteise peale nii, et moodustub "mitmekorruseline maja".
***[[Kaardimaja (USA sari)|"Kaardimaja" (inglise keeles "House of Cards")]]** on USA poliitiline draamasari.
Antaioserpens

***Antaioserpens*** on pärismürknastiklaste alamsugukonna maoperekond.

## Klassifikatsioon

Perekonda *Antaioserpens* klassifitseeritakse roomajate andmebaasis üksainus maoliik: 
* *[[Antaioserpens warro]]* (De Vis, 1884).

## Levila

Neid madusid võib kohata Austraalias Queenslandi osariigis.

## Viited

*Selles artiklis on kasutatud prantsuskeelset artiklit [[:fr:Antaioserpens warro]] seisuga 30.04.2015.*
Haldea

***Haldea*** on *[[Natricidae]]* sugukonna maoperekond. 

## Klassifikatsioon

Perekonda *Haldea* liigitatakse roomajate andmebaasis üksainus maoliik:
* *[[Haldea striatula]]* (Linnaeus, 1766).

## Levila

Neid madusid või kohata paljudes Ameerika Ühendriikide osariikides: Texases, Oklahomas, Louisianas, Arkansases, Kansases, Missouris, Alabamas, Mississippis, Georgias, Floridas, Lõuna-Carolinas, Põhja-Carolinas, Virginias ja Tennessees.

## Viited

*Selles artiklis on kasutatud prantsuskeelset artiklit [[:fr:Haldea striatula]] seisuga 30.04.2015.*
Kazan Utlarõ

**Kazan Utlarõ** (tatari keeles Казан утлары, Kaasani Tuled) on Venemaal Tatarstanis Kaasanis ilmuv tatarikeelne kirjandusajakiri.

Ajakiri hakkas ilmuma 1922. aasta mais ja kandis esialgu nime **Beznen Jul** (Безнең юл, Meie Tee). 1930–1933 oli ajakirja nimi **Ataka** (Атака, Rünnak). 1933. aastast kuni 1965. aasta alguseni ilmus ajakiri nime **Sovet Ädäbijatõ** (Совет әдәбияты, Nõukogude Kirjandus) all. Praegust nime kannab ajakiri alates 1965. aasta juunist.

## Välislingid
*Ajakirja koduleht
Moldova (täpsustus)

**Moldova** on mitme koha nimi.

* Moldova, riik Euroopas
* Moldova (piirkond), Rumeenia, Moldova ja Ukraina vahel jagatud ajalooline piirkond
* Moldova jõgi, jõgi Rumeenias
* Moldova (Lüganuse), küla Ida-Virumaal
Orthriophis taeniurus

***Orthriophis taeniurus*** on *[[Colubridae]]* sugukonna maoliik.

## Klassifikatsioon

Maoliigil *Orthriophis taeniurus* klassifitseeritakse roomajate andmebaasis järgmised alamliigid: 
**[[Orthriophis taeniurus callicyanous]]* Schultz, 2010
**[[Orthriophis taeniurus friesei]]* (Werner, 1928) 
* *[[Orthriophis taeniurus grabowskyi]]* (Fischer, 1885)
* *[[Orthriophis taeniurus helfenbergeri]]* Schulz, 2010 
* *[[Orthriophis taeniurus mocquardi]]* Schultz, 1996 
* *[[Orthriophis taeniurus ridleyi]]* (Butler, 1899)
* *[[Orthriophis taeniurus schmackeri]]* (Boettger, 1895)
* *[[Orthriophis taeniurus taeniurus]]* (Cope, 1861)
* *[[Orthriophis taeniurus yunnanensis]]* (Anderson, 1879).

## Levila

Neid võib roomamas kohata Myanmaris, Kambodžas, Hiinas, Koreas, Indias, Indoneesias, Jaapanis, Laoses, Malaisias, Venemaal, Taiwanil, Tais ja Vietnamis.

## Pildid

Pilt:Orthriophis_taeniurus_friesei_-_serpent-ratier_lignee_de_taiwan_-_M%C3%A9nagerie_Paris-France_01.JPG| *Orthriophis taeniurus friesei*  Pariis/Prantsusmaa
Pilt:Orthriophis_taeniurus_friesei_-_serpent-ratier_lignee_de_taiwan_-_M%C3%A9nagerie_Paris-France_02.JPG| *Orthriophis taeniurus friesei*  Pariis/Prantsusmaa
Pilt:Elaphe taeniura friesi (Wroclaw zoo)-1.JPG| *Orthriophis taeniurus friesei*
Pilt:Orthriophis-taeniurus-schönnatter.jpg|*Orthriophis taeniurus*
Pilt:Elaphe taeniura young.jpg|*Orthriophis taeniurus* 
Pilt:Elaphe taeniura friesi (Wroclaw zoo)-2.JPG| *Orthriophis taeniurus friesei*


## Viited

*Selles artiklis on kasutatud prantsuskeelset artiklit [[:fr:Orthriophis taeniurus]] seisuga 30.04.2015.*
Kyrillose ja Methodiose ühing

**Kyrillose ja Methodiose ühing** (ukraina keeles *Кирило-Мефодіївське товариство*, ka *Україно-слов'янське товариство* või *Кирило-Мефодіївське братство*) oli Kiievis 1845. aastal asutatud ukraina rahvuslik organisatsioon. Ühing on saanud nime slaavi tähestikule aluse pannud kreeka piiblitõlkijate, pühade Kyrillose ja Methodiose järgi.

Ühingu rajamise eestvedaja oli ajaloolane Mõkola Kostomarov. Koos Vassil Bilozerskõi ja Mõkola Gulakiga koostas ta ühingu põhikirja.

Põhikirja järgi oli ühingu eesmärk ühiskonna muutmine lähtudes õiglusest, vabadusest, võrdsusest ja vendlusest. Selle saavutamiseks peeti vajalikuks pärisorjuse kaotamist ja võrdseid õigusi kõigile Vene keisririigi provintsidele. Ühingu liikmed pidasid oluliseks ka rahvahariduse suuremat levikut. Kuna ühing loodi slavofiilse ideoloogia alusel, siis võeti üheks eesmärgiks, et kõigil slaavi rahvastel oleks võrdsed võimalused oma keele ja kultuuri arendamiseks. Ukrainal pidi seejuures olema juhtiv roll ning kõigi slaavlaste esinduskogu pidi asuma Kiievis.

Lisaks põhikirjale oli ühingu üheks alustekstiks Kostomarovi "Ukraina rahva tekkimise raamat" (ukraina keeles "*Книзі буття українського народу*"), mis oli koostatud Adam Mickiewiczi "Poola rahva ja poola teekonna raamatu" (poola keeles "*Księgi narodu polskiego i pielgrzymstwa polskiego*") eeskujul.

Ühingul arvatakse lühikese tegutsemisaja vältel olevat olnud ligikaudu 100 liiget. Selle liikmeskonna moodustasid valdavalt Kiievi ja Harkivi ülikoolide üliõpilased ja töötajad. Lisaks Kostomarovile, Bilozerskõile ja Gulakile oli ühingus oluline roll veel Tarass Ševtšenkol, Georgi Andruzkõil ja Panteleimon Kulišil. Ühingus tekkis kaks suunda: Kostomarov, Bilozerskõi ja paljud teised pooldasid liberaalseid reforme, samas kui Ševtšenko esindas revolutsioonilist suunda. Kahe pooluse vahele jäid näiteks Gulak ja Oleksandr Navrotskõi.

1847. aasta alguses, enne kui ühing jõudis aktiivselt tegutsema asuda, anti sellest võimudele teada ning sama aasta märtsis selle liikmed arreteeriti. Enamik ühingu liikmeid pääses kergete karistustega, sest tsaarivõim ei soovinud protsessile liigset tähelepanu pöörata ja sellega riigivastaste meeleolude levimist soodustada. Ševtšenko, kes lisaks ühingusse kuulumisele oli tuntust kogunud tsaarivastase luulega, saadeti erinevalt teistest liikmetest määramata ajaks pagendusse Orenburgi.

## Tuntumad liikmed
*Vassil Bilozerskõi (ajakirjanik ning kultuuri- ja poliitikategelane)
*Mõkola Gulak (matemaatik, ajaloolane ja filosoof)
*Mõkola Kostomarov (ajaloolane ja luuletaja)
*Panteleimon Kuliš (ukraina keele esimese foneetilise tähestiku looja)
*Opanass Markevõtš (folklorist ja etnograaf)
*Georgi Andruzkõi (ühiskonnategelane, luuletaja ja õpetlane)
*Oleksandr Navrotskõi (ühiskonna- ja kultuuritegelane, luuletaja ja tõlkija)
*Dmõtro Põltšõkov (pedagoog, ühiskonna- ja kultuuritegelane)
*Ivan Posjada (ühiskonnategelane ja pedagoog)
*Mõkola Savõtš (majandusteadlane)
*Oleksandr Tulub (ühiskonnategelane ja pedagoog)
*Tarass Ševtšenko (luuletaja, proosakirjanik ja kunstnik)

## Viited
Ivan Goremõkin

**Ivan Logginovitš Goremõkin** (vene keeles **Иван Логгинович Горемыкин**; 27. oktoober / 8. november 1839 Novgorod – 11. detsember / 24. detsember 1917 Sotši) oli Venemaa poliitik ja riigitegelane: riigisekretär (1910. aastast), Venemaa Keisririigi Ministrite Nõukogu esimees (1914–1916), Venemaa siseminister (1895–1899).

Ta lõpetas aastal 1860 Imperaatorliku õigusõppeasutuse (Peterburi õigusteaduskool).

Aastal 1860 alustas ta tööd senatis, hiljem määrati ta talupoegade asjade komissariks Kongressi-Poolasse, kus tast sai aastal 1866 Płocki kubermangu asekuberneriks ja aastal 1869 Kielce kubermangu asekuberneriks. Aastatel 1873–1882 oli ta tegev Kongressi-Poola talupoegade-asjade komisjoni liikmeks Siseministeeriumi juures.
Zenos Frudakis

**Zenos Frudakis** (sündinud 17. juuli 1951 San Franciscos) on kreeka päritolu Ameerika Ühendriikide skulptor.

## Elulugu
Zenose isa Vasilis Frudakis sündis Kreekas ja emigreerus lapsena Ameerika Ühendriikidesse. Temast sai muusik ja luuletaja. Tema ja Kassiani Alexise abielust sündis viis last. Zenos kasvas üles Lääne-Virginias Wheelingis ja Indianas Garys. Ta töötas terasetööstusettevõttes.

Zenos hakkas skulptuuriga tegelema juba nooruses. 1972. aastal suundus ta Philadelphiasse, et õppida Pennsylvania kunstiakadeemias. Ta õppis teiste seas oma skulptorist venna Evangelos Frudakise ja maalikunstnik James Hanesi käe all. Hiljem kaitses ta Pennsylvania Ülikoolis magistriväitekirja kaunite kunstide alal.

## Looming
Zenos Frudakis viljeleb eelkõige monumentaalskulptuuri. Tema teoseid leifub näiteks Lõuna-Carolina skulptuuripargis Brookgreen Gardens, New Yorgi klubis Lotos Club, Jaapanis Utsukushi ga-hara vabaõhumuuseumis, New Yorgi riiklikus disainiakadeemias ja USA Lõuna-Aafrika Vabariigi saatkonnas Pretorias.

Zenos Frudakis on kõige rohkem mõjutusi saanud kreeka skulptuurist; talle on eeskujuks olnud ka Michelangelo, Gian Lorenzo Bernini, Jean-Baptiste Carpeaux ja Auguste Rodin.

### Teoseid
Frudakise tuntumate teoste seas on Ameerika Ühendriikide õhujõudude memoriaali auvahtkond, skulptuur "Vabadus" Philadelphias GlaxoSmithKline'i peakorteris, Philadelphia linnapea Frank Rizzo kuju, Mark Twaini kuju New Yorgi Lotos Clubis. Ta on palju kujutanud sportlasi.


Pilt:Zenos Frudakis Arnold Palmer Legioner.jpg|Arnold Palmer
|Ameerika Ühendriikide õhujõudude memoriaali auvahtkond Arlingtonis
Pilt:Zenos_Frudakis_Gateway_to_Growth_in_progress.JPG|"Gateway to Growth" (pooleli)
Pilt:Zenos_Frudakis_General_Yarborough_Fayetteville.JPG|Kindral Yarborough, Airborne & Special Ops Museum, Fayetteville
Pilt:Zenos_Frudakis_Mark_Twain_Lotos.jpg|Mark Twain Lotos Clubis New Yorgis
Pilt:Zenos_Frudakis_Mike_Schmidt_Philadelphia.jpg|Mike Schmidt, Citizens Bank Park, Philadelphia


## Viited

## Välislingid
* Koduleht
Võit Narva all

**"Võit Narva all"** (kirjanduses ka *"Rootslaste võit Narva all", "Rootsi võit Narva all"*) on rootsi kunstniku Gustaf Cederströmi 1910. aastal valminud maal, mis kujutab Rootsi võitu 1700. aastal Narva lahingus.

Maali mõõtmed on 295 × 395&nbsp;cm. Maali eksponeeritakse Stockholmi Riigimuuseumis.
Lana Jurčević

**Lana Jurčević** (sündinud 7. november 1984 Zagrebis) on Horvaatia laulja. 

## Diskograafia
* *Lana* &ndash; 2003
* *1 razlog* &ndash; 2006
* *Volim biti zaljubljena* &ndash; 2008
* *Pobjede i porazi* &ndash; 2012
Šiauliai mõis

**Šiauliai mõis** (leedu keeles *Šiaulių dvaras*) ehk **Didžiadvaris** või **Didždvaris** on endine mõis Leedus Šiauliais. Peahoone aadress on Aušros al. 50.

Šiauliai mõisat on esmamainitud XV sajandil. Algul oli tegu riigimõisaga, mis oli mitmest riigimõisast (nende seas Gruzdžiai, Pakruojise ja Žagarė mõis) koosneva kompleksi halduskeskus.

Kompleks ehitati uhkemalt välja 1765. aastal, mil mõisa haldur oli Antoni Tyzenhauz. Pole täpselt teada, kus kompleks toona paiknes. Varasemast ehitusperioodist pärineb tall, mis on praegu ümber ehitatud Šiauliai ringkonnakohtu hooneks. Lisaks tallile ja peahoonele on säilinud veel pesuköök.

1795. aastal sai mõisa omanikuks Platon Zubov. Zubovite suguvõsa kätte mõis ka jäi. Suguvõsa aitas kaasa Šiauliai arengule, nii valmis 1898. aastal Zubovite annetatud tellistest tütarlaste gümnaasiumi hoone (praegune Šiauliai gümnaasium).

Praeguse peahoone rajas Dmitri Zubov, kuna vana hoone ei kõlvanud enam talvisel ajal elamiseks ja Zubovid kasutasid seda vaid suvel. Hoone on klassitsistlikus stiilis. 1923. aastal loobusid Zubovid mõisast ja annetasid sealse kompleksi linnale, peahoonesse rajati muuseum. 1926. aastal lammutati seoses selle juurde viiva allee rajamisega lagunenud mõisa majandushoone ja 1934. aastal mõisa väravad. Tänapäeval asub hoones Šiauliai ülikooli kunstiteaduskond.

Peahoone ümber paikneb ristkülikukujuline Inglise park. Park oli kogu aeg linnarahvale avatud ja 1921. aastal andsid Zubovid selle linna hallata.

Ajal, mil ladina tähestikus avaldatud leedukeelne kirjandus keelustatud oli, oli Didžiadvaris üks Knygnešystė keskusi, sealsed laod olid raamatute hoiupaigaks ja jaotuspunktiks. Hiljem kasutati sealseid ruume ajalehe Iskra ja sotsiaaldemokraatliku kirjanduse levitamiseks. 1874. aastal organiseeriti Šiauliai gümnaasiumi juurde leedukeelne raamatukogu. Kui politsei hakkas asja vastu huvi tundma, toimetas mõisaproua Aleksandra raamatud mõisa varjule. Gümnaasiumiõpilaste ligipääsu raamatukogule hakkas korraldama mõisa hilisem omanik Vladimir Zubov.

1900. aastal, mil keeld kadus, tehti see raamatukogu avalikuks. Vladimir Zubov annetas raamatukogule ka oma isikliku raamatukogu ja Šiauliai mõisa arhiivi.

Mõisa hoonetes elasid gümnaasiumis õppimise ajal sellised tuntud isikud nagu luuletaja Laurynas Ivinskis, keeleteadlane Jonas Jablonskis ja Michał Mikołaj Ogiński.

## Välislingid
*Sissekanne Leedu mõisate veebisaidil; fotod (*leedu keeles*)
*Sissekanne Leedu mõisate veebisaidil; asendiplaan (*leedu keeles*)
*Peahoone kultuurimälestiste registris
Aljava ohvrikivi

**Aljava ohvrikivi** on Saare maakonnas Muhu vallas Aljava külas asuv ohvrikivi. Kivi on arvele võetud arheoloogiamälestisena. 

## Viited

## Välislingid
*
*
Friuli hertsogkond

**Friuli hertsogkond** oli langobardide hertsogkond tänapäeva Friulis, esimene, mis rajati pärast Apenniini poolsaare vallutamist aastal 568.  

See oli üks suuremaid domeene *[[Langobardia Maior]]is* ja tähtis puhver Langobardide kuningriigi ning slaavlaste, avaaride ja Bütsantsi vahel. Esialgne peamine linn provintsis oli roomlaste Aquileia, kuid langobardide pealinn Friulis oli *Forum Julii*, tänapäevane Cividale. 

Koos Spoleto, Benevento ja Trento hertsogitega püüdsid Friuli isandad sageli saavutada sõltumatust kuningavõimust Pavias, kuigi tulutult. Pärast Karl Suure langobardidevastast kampaaniat ja kuningas Desideriuse võitmist 774. aastal valitses viimane Friuli hertsog Hrodgaud aastani 776. Pärast tema surma liidendati Friuli margina Karolingide impeeriumiga.

## Ajalugu

Veneetsia territoorium *Forum Iulii* ümber, ikka veel Gooti sõjast laastatud, oli esimene endises Italia provintsis, mille Langobardid oma kuninga Alboini juhtimisel aastal 568 vallutasid. Enne sissetungi jätkamist kaugemale Itaalia lõunaossa jättis Alboin suure garnisoni ja pani paika piirkonna valitsuse oma vennapoja ja kaaslase Gisulfi juhtimisel, kes sai tiitli *[[dux]]* ja kes sai valida aadliperekonnad, kellega see maa üheskoos asustada.

Esialgne hertsogkond oli ümbritsetud Karni Alpide ja Julia Alpidega põhjast ja kirdest ning oli nendest suundadest vaevalt ligipääsetav. Lõunast oli see ümbritsetud Bütsantsi Ravenna eksarhaadiga, kus see rannikuni jõudis alles hiljem, ja idast tasandikuga, mis viis Doonau keskjooksule, täiuslikku kohta sissetungijatele, näiteks avaaridele ja hiljem madjaritele. Selle läänepiir oli esialgu määramata, kuni edasiste vallutustega loodi langobardide Ceneda hertsogkond, mis asus Tagliamento jõe taga, Livenza ja Piave jõe vahel. 

Gisulf, Paulus Diaconuse kroonika *[[Historia Langobardorum]]* järgi võimekas valitseja, olles Rooma rahvastiku Friulis maha surunud, saavutas langobardide interregnumi ajal pärast kuningas Klefi surma aastal 574 isegi suurema mõju. 610. aasta paiku tungis Friulisse avaaride vägi, rüüstates langobardide asustuse. Kui kuningas Agilulf ei võtnud midagi ette, tapeti hertsog Gisulf II lahingus, kui sissetungijad hõivasid tema residentsi Cividales, kust tema pojad Tasso ja Kakko suutsid napilt põgeneda. Nende ühisvalitsemise ajal ulatus hertsoglik territoorium ajutiselt kuni Matreini tänapäeva Ida-Tiroolis.

615. aastal vallutati Concordia ja 642. aastal Opitergium, kui hertsogid laiendasid oma võimu Ravenna eksarhaadi arvelt lõuna poole. Aastal 663 vallutati Cividale avaaride poolt lühikeseks ajaks, kuid Benevento hertsog Grimoald võttis selle tagasi. 

Pärast Pavia piiramist 774. aastal võimaldas Karl Suur Hrodgaudil hertsogkonda säilitada. Kui Hrodgaud mässas ja 776. aastal lahingus tapeti, asendas Karl Suur ta Macariusega. Hertsogkond jätkas frankide võimu all aastani 828, kui see jagati krahvkondadeks ja lagunes. Aastal 846 reformiti see Friuli margiks.

## Vaata ka
* Friuli hertsogid ja markkrahvid
*Langobardide kuningriik
*Benevento hertsogkond
*Avaari khaaniriik
Unipiha Kivisaare hiis

**Unipiha Kivisaare hiis** on Tartu maakonnas Nõo vallas Unipiha külas asuv hiiekoht. Hiis on arvele võetud arheoloogiamälestisena. Hiies asub arheoloogiamälestisena arvele võetud Unipiha ohvrikivi.

## Viited

## Välislingid
*
*
Tamsa Kabelimägi

**Tamsa Kabelimägi** on Tartu maakonnas Nõo vallas Tamsa külas asuv kõrgendik, endine kivikalme. Kõrgendik on arvele võetud arheoloogiamälestisena. 

## Viited

## Välislingid
*
*
Puru Riia-Võhma tamm

**Puru Riia-Võhma tamm** (ka **Riia-Võhma tamm**) on Ida-Viru maakonnas Jõhvi vallas Puru külas ohvripuuna kasutatud tamm. Puu on võetud kaitse alla.

## Viited

## Välislingid
*
*
Robert Kasemägi

**Robert Kasemägi** (21. mai 1919 – 30. aprill 2015) oli eesti muusik ja muusikaõpetaja.

## Elulugu
Robert Kasemägi sündis Venemaal Peterburi lähistel. Muusikahuvi oli tal olnud lapsest peale ning ta õppis iseseisvalt klaverit ja bajaani mängima.

1937. aastal sai ta õppida viiekuulistel koori- ja orkestrijuhtide kursustel, kus valmistati ette isetegevuskollektiivide juhte. 
Keskkooli lõpetas ta kiitusega ja õppis aastail 1939–1941 instituudis bioloogiat ja geograafiat. 1942. aasta talvel sõitis pere Eestisse.

1946. aastal astus Robert 26-aastaselt Tallinna Konservatooriumi ettevalmistuskursusele, kui seal kuulutati välja täiendav vastuvõtt kõigile erialadele, ja lõpetas konservatooriumi 1953. aastal.

1950. aastal alustas ta metsasarvemängijana Estonia teatri orkestris, kus töötas seitse aastat. Järgnes 12 aastat ERSO-s, kus ta oli metsasarverühma kontsertmeister.

Aastail 1958–1998 oli Robert Kasemägi Georg Otsa nimelise Tallinna Muusikakooli õpetaja ja osakonnajuhataja. Tema käe all on õppinud paljud tänased mängijad (näiteks Arvi Miido), Robert Kasemäge nimetatakse Eesti metsasarvemängijate sõjajärgse koolkonna kujundajaks.

Aastail 1988–2009 töötas ta Märjamaa muusikakoolis. Ta on juhatanud ka Märjamaa puhkpilliorkestrit.

## Tunnustus
*2005 Valgetähe V klassi teenetemärk
*2009 Märjamaa valla aukodanik
*2011 Rapla maakonna tippauhinna „Rapla Redel“ saaja

## Välislingid
*Rapla maakonna tippauhinna „Rapla Redel“ saab Robert Kasemägi
*Aukodanik Robert Kasemägi sai nimelise pingi
*Presidendi otsus teenetemärgi andmise kohta
Neil Dawson

**Neil Dawson** (sündinud 1948 Christchurchis) on Uus-Meremaa skulptor.

Ta valmistab peamiselt roostevabast terasest ja alumiiniumist monumentaalskulptuure. Enamik neist on püstitatud või riputatud avalikku linnaruumi.

## Loomingut

Pilt:Horizons Neil Dawson.jpg|"Horizons"
Pilt:Diamonds by Neil Dawson-Parkes Place.jpg|"Diamonds"
Pilt:Flickr - Roger T Wong - 20100131-69-Christchurch International Buskers Festival final night.jpg|"Echo"
Pilt:Flickr - Roger T Wong - 20100130-14-Metal Chalice sculpture.jpg|"Chalice"


## Välislingid

* Koduleht
Bogdan Borusewicz

**Bogdan Michał Borusewicz** (sündinud 11. jaanuaril 1949 Lidzbarkis) on Poola ajaloolane ja poliitik.

8. juulil 2010 sai ta mõneks tunniks Poola presidendi kohusetäitjaks, kui president Lech Kaczyński surma järel presidendi kohusetäitja ülesandeid täitnud seimi spiiker Bronisław Komorowski seimist tagasi astus. Borusewicz oli kohusetäitja, kuni Grzegorz Schetyna uueks seimi spiikriks valiti.

Ta oli 20. oktoobrist 2005 kuni 11. novembrini 2015 Poola senati marssal.

18. märtsil 2014 anti talle Maarjamaa Risti I klassi teenetemärk, tunnustades tema tööd Poola senati marssalina.

## Viited
Bogdan Klich

**Bogdan Adam Klich** (sündinud 6. mail 1960 Krakówis) on Poola poliitik.

Ta oli aastatel 2007–2011 Poola kaitseminister.

18. märtsil 2014 anti talle Maarjamaa Risti II klassi teenetemärk, tunnustades tema tööd Poola endise kaitseministrina.

## Viited
Bogdan Zdrojewski

**Bogdan Andrzej Zdrojewski** (sündinud 18. mail 1957 Kłodzkos) on Poola poliitik.

Ta oli aastatel 2007–2014 Poola kultuuri- ja rahvuspärandi minister.

18. märtsil 2014 anti talle Maarjamaa Risti I klassi teenetemärk, tunnustades tema tööd Poola kultuuri- ja rahvusliku pärandi ministrina.

## Viited
Õvanurme Hiiemäe ohvrikivi

**Õvanurme Hiiemäe ohvrikivi** on Tartu maakonnas Tartu vallas Õvanurme külas asuv ohvrikivi. Kivi on arvele võetud arheoloogiamälestisena. Kivi asub Õvanurme Hiiemäel, mis on samuti arheoloogiamälestisena kaitse alla võetud.

## Viited

## Välislingid
*
*
Kalme hiie ohvrikivi

**Kalme hiie ohvrikivi** on ohvrikivi Jõgeva maakonnas Põltsamaa vallas Kalme külas Kalmemäel. Kivi on arvele võetud arheoloogiamälestisena.

## Viited

## Välislingid
*
*
Säässaare ristipuud

**Säässaare ristipuud** on Põlva maakonnas Põlva vallas Säässaare külas asuvad ristipuud. Säässaares on kaks tähelepanuväärset ristipuude kogumikku (kokkuleppeliste nimedega *Säässaare ristipuud III* ja *Säässaare ristipuud IV*). Lisaks nendele on Säässaares ka Säässaare ristimänd.

## Välislingid
*
*
Gustaf Cederström

**Gustaf Olof Cederström** (12. aprill 1845 Stockholm – 20. august 1933 Stockholm) oli rootsi kunstnik.

Ta kuulas loenguid Uppsala Ülikoolis, teenis jäägripolgus ja läks 1866. aastal erru nooremleitnandi auastmes.

Kunsti õppis ta algul August Malmströmi ja Mårten Eskil Winge juures Stockholmis; hiljem töötas Düsseldorfis Ferdinand Fagerlini juhendamisel. Kunstnikuhariduse sai ta Pariisis Léon Bonnat' ja Jean-Louis-Ernest Meissonier' ateljeedes.

Ta töötas Pariisis, seejärel mõne aasta Itaalias (Firenzes ja Roomas). Seejärel pöördus ta tagasi Stockholmi, kus ta 1878. aastal sai Kuningliku Kaunite Kunstide Akadeemia liikmeks.

## Teoseid
*1910 – "Võit Narva all"

## Isiklikku
Tema isa Carl Emanuel Cederström (1804–1892) oli mereväeohvitser. Tal olid vennad Carl ja Emanuel. 1878. aastal abiellus ta Amalia Katarina Jaederiga, nende tütar Carola Cederström (1878–1954) oli kunstnik.
Ivask

**Ivask** on eesti perekonnanimi.

2021. aasta 1. jaanuari seisuga oli Eestis perekonnanimi Ivask 425 inimesel (182 mehel ja 243 naisel). Perekonnanimede levikult oli Ivask meeste puhul 351. ja naiste puhul 249. kohal. Levinuim oli see Jõgeva maakonnas, kus seda oli 10 000 elaniku kohta 14,17.

## Nime kandjaid
*Albert Ivask, eesti õpetaja ja kirjamees
*Angela Ivask, eesti toksikoloog
*Anu Ivask, eesti keraamik ja portselanikunstnik
*Astrid Ivask, läti luuletaja ja tõlkija
*Ivar Ivask, eesti luuletaja ja kirjandusteadlane
*Jüri Ivask, eesti keemik
*Jüri Ivask (luuletaja), vene luuletaja ja kirjandusteadlane
*Kaido Ivask, eesti poliitik, Paide linnapea
*Mari Ivask, eesti mullabioloog ja ökoloog
*Udo Ivask, eesti arhitekt
*Udo-Nestor Ivask, eesti bibliofiil, raamatuloolane ja eksliibrisekunstnik
*...

## Viited
Lennart Bodström

**Ture Lennart Bodström** (20. aprill 1928 Göteborg – 30. aprill 2015 Stockholm) oli Rootsi poliitik, ametiühingutegelane ja diplomaat.

Ta kuulus Sotsiaaldemokraatlikku parteisse. 

Aastatel 1970–1982 oli Bodström Rootsi teenistujate keskliidu esimees, seejärel 1982–1985 Olof Palme teise valitsuse välisminister ja 1986–1989 Ingvar Carlssoni esimese valitsuse haridusminister.

Aastatel 1989–1993 oli ta Rootsi suursaadik Norras.

Välisministrina püüdis Bodström juurutada välispoliitilist doktriini, mille järgi ei ole Rootsil õigust avaldada arvamust teiste riikide poliitika kohta. Aastal 1985, kui oli juba aastaid täheldatud allveelaevade liikumist Rootsi ranniku lähedal, väitis Bodström, et Rootsi rannikuvetes ei ole mingeid allveelaevu, ja kui neid ka peaks olema, ei ole need Nõukogude Liidu omad. Selle peale algatasid paremerakonnad Riksdagis Bodströmi vastu umbusaldushääletuse, kuid see kukkus läbi. Peaminister Palme vabastas hiljem siiski Bodströmi ametist.

Ka Lennart Bodströmi poeg Thomas Bodström on sotsiaaldemokraadist poliitik.

## Viited
Willam Belli

**Willam Belli** (sündinud 30. juunil 1982 Philadelphias Pennsylvanias) on Ameerika Ühendriikide näitleja, *[[drag queen]]*, blogija, laulja ja laulukirjutaja. Tema tuntumad esinemised on transseksuaalse Cherry Pecki roll telesarjas "Nip/Tuck" ja osalemine televõistluse "RuPaul's Drag Race" 4. hooajal, kus ta on olnud sarja esimene diskvalifitseeritud võistleja. Lisaks näitlemisele on olnud menukad tema paroodiavideod "Chow Down" ja "Boy is a Bottom", mille ta on teinud oma Los Angelese *drag queen*ide poptrioga DWV. Ansambel lagunes 2014. aasta juunis liikmete isiklike vastuolude tõttu.

## Viited

## Välislingid
* Willam Belli koduleht
Sõnevõri järv

**Sõnevõri järv** on suurim mägijärv Ukrainas Karpaatides. Jääb Taga-Karpaatia Mižgirja rajooni.

Järve geograafilised koordinaadid on 48° 37′ 0″ N, 23° 41′ 2″ E

Järve pinna kõrgus merepinnast on 989 m, keskmine sügavus on 10–12 meetrit ja suurim sügavus 22 meetrit.

Sõnevõri järv on arvatud Ukraina seitsme loodusime hulka. Järve ümber on moodustatud Sõnevõri rahvuspark (asutatud 1989).

## Viited

## Välislingid
Inva Mula

**Inva Mula** (sündinud 27. juunil 1963 Tiranas) on albaania ooperilaulja, lüüriline sopran.

Inva Mula sündis Tiranas muusikute peres. Tema isa Avni Mula on tuntud laulja ja helilooja, ema Nina Mula, rahvuselt venelane, oli samuti laulja. Vanemad tutvusid Moskva Konservatooriumis õppides. Pärast kooli lõpetamist 1950. aastate lõpus siirdusid elama Albaaniasse.  Inva nimi on tagurpidi lugedes isa nimi.

Inva õppis laulmist ja klaverimängu esialgu muusikakoolis ja seejärel konservatooriumis ema käe all, mille lõpetas 1985. aastal. Õpingute ajal ja pärast seda osales ta edukalt paljudel konkurssidel. Aastal 1987 võitis konkursi Albaania laulja (albaania Cantante d’Albania) ja 1988. aastal Bukarestis toimunud George Enescu nimelise rahvusvahelise konkursi. Aastal 1993 oli ta võidukas Plácido Domingo lauljate konkursil "Operalia".

Aastal 1997 osales Inva Diva Luc Bessoni filmis "Viies element", kus esitas aaria "Oh, giusto cielo!.. Il dolce suono" Gaetano Donizetti ooperist "Lucia di Lammermoor".

Inva Mula on esinenud paljudel Euroopa ooperilavadel, teiste seas La Scalas ja Bastille ooperimajas. Tema üheks tuntumaks rolliks on Violetta Valèry Giuseppe Verdi ooperis "Traviata". 

Talle on antud Albaania rahvakunstniku aunimetus.

## Stuudioalbumid
*"Il Dolce Suono" (1997)
*"Ravel: Songs for Voice & Piano" (2003)
*"Il Bel Sogno: Opera Arias" (2009)

## Viited
Päästke noored hinged

**"Päästke noored hinged"** on Grete Paia lauldud laul.  

Laulu meloodia on kirjutanud Grete Paia ja sõnad Grete Paia koos Sven Lõhmusega. 

Laul anti 2013. aastal välja singlina. Lauluvõistlusel "Eesti laul 2013" sai see teise koha.
Akridiin

**Akridiin** on keemiline aine, mida toodetakse kivisöetõrvast. Akridiin evib kantserogeenset toimet. 

## Nimetused ja tähised

Akridiini nimetused on: *Dibenzo[*b,e*]pyridin*, *Benzo[*b*]chinolin*, 9-*Azaanthracen*, 2,3-*Benzochinolin*, 
10-*Azaanthracen*.

CAS number on 260-94-6.

## Kasutamine

Selle derivaate tarvitatakse värvainete ja ravimitena (akrihhiin, flavakridiin, etakridiin). 

Akrihhiin on ravimi toimeaine, mida on inimestel pikka aega kasutatud malaariaravi raames.

## Ajaloolist

Carl Gräbe ja Heinrich Caro eraldasid akridiini kivisöetõrvast 1870. 

## Viited

*Selles artiklis on kasutatud ingliskeelset artiklit [[:en:Acridine]] seisuga 1.05.2015.*
Akrihhiin

**Akrihhiin** on NSV Liidus välja töötatud ravim, mida kasutati pikka aega nii malaaria profülaktikaks kui ka raviks. Selle Ameerika analoog on **mepakriin** ehk **kvinakriin** ehk **atabriin**.

Ravimi toimeaine on akridiin.

Akrihhiin on vees lahustuv kollane peenkristalne pulber ja selle toime inimkehas on suunatud malaariatekitaja sugutute vormide (skisont) ja lambliate vastu. 

Imikutele manustati akrihhiini 0,01, 2–4 aasta vanustele lastele 0,025–0,03 ja 6–10 aasta vanustele lastele 0,05–0,1 (ühik?) kaks korda päevas. 

Akrihhiini võis süstida lihasesse 4% lahusena olenevalt east 1,0–5,0 ml. Imikutele 1,0 ml, lastele 2–4 aasta vanuses 1,5 ml, lastele 6–10 aasta vanuses 3,0–4,0 ml ja vanuses üle 10 aasta 5,0 ml. 

Ravikuuri esimene tsükkel kestab 3–6, teine ja kolmas aga 3–5 päeva. Tsüklite vahet peetakse 7–10 päeva. Ravikuuri tsüklite arv sõltub malaaria vormist. 

Täiendusena kasutati vereülekandeid, raua- ja arseeniravi ning põrna röntgenkiiritust.

Tarvitati harilikult koos plasmohhiini ja plasmotsiidiga. Akrihhiini kõrvaltoimetena esines mõnel patsiendil iiveldust, oksendamist, ebakollatõbe (naha ja silmavalgete värvustumine), harva joobeseisund ja vaimse tegevuse häireid – akrihhiinipsühhoos. 

## Viited

#### Välislingid
Roman Fosti

**Roman Fosti** (sündinud 6. juunil 1983) on Eesti pikamaajooksja. Aastatel 2014 ja 2015 võitis ta Viljandi Järvejooksu.

2015. aasta kergejõustiku maailmameistrivõistlustel Pekingis saavutas ta 20. koha.

2017. aasta kergejõustiku maailmameistrivõistlustel saavutas ta maratonil 53. koha ajaga 2:23.28.

## Viited

## Välislingid
* 
* EMil meeste eliiti murdnud maratoonar Roman Fosti võitles algul naistega
Heiti

**Heiti** on eestipärane mehenimi.

2021. aasta seisuga oli see Eestis esinemissageduselt 491. mehenimi. 1. jaanuari 2021 seisuga oli Eestis eesnimi Heiti 171 mehel ja alla 5 naisel.

## Nime kandjaid
*Heiti Hallikma, eesti orienteeruja ja seiklussportlane
*Heiti Kadastik, eesti psühhiaater
*Heiti Paves, eesti luuletaja
*Heiti Talvik, eesti bioloog, fotograaf
*...

## Viited
Kavastu Kohtukivi

**Kavastu Kohtukivi** on Tartu maakonnas Luunja vallas Kavastu külas asuv ohvrikivina kasutatud rändrahn.

Rändrahn on võetud kaitse alla. 

## Vaata ka
*Luunja Suurkivi (ka Kavastu Suurkivi; Kikaste külas)

## Viited

## Välislingid
*
*
Samma Silmaallikas

**Samma Silmaallikas** on Lääne-Viru maakonnas Viru-Nigula vallas Samma külas Samma Tammealuse hiies asuv allikas (parandusveeallikas). Allikas on arvele võetud arheoloogiamälestisena.  

## Viited

## Välislingid
*
*